K**orona kriza**

*Novo normalno?* Za mene to nije normalno! Naravno da nam je lakše i normalnije sada nego prije( lagano se privikavamo). Epidemiološke mjere su jasne: moramo nositi maske, dezinficirati ruke, ne smijemo se miješati, niti biti u bliskom kontaktu! Naravno, to mi je glupo jer se u busu, vani i po ulicama miješamo( bez maski). Pazim da ju uvijek imam i da ne budem u kontaktu s onima koji imaju koronu ili su u samoizolaciji.

Moja majka je u samoizolaciji, ali nismo u bliskom kontaktu.

Učenje mi je bilo puno lakše *online*, jer sam spavala duže i onda rješavala zadatke. Imali smo rokove, što je uglavnom bilo dobro, a u nekim slučajevima i loše. Sada se moram buditi u 6, ne naspavam se, a popodne budem umorna i ne mogu ništa raditi ako ne spavam barem 2-3 sata. Po ovoj zimi bilo bi lakše ostati u toplom domu uz čaj i vatru, nego ići u školu.

U školi se osjećam slobodno kada smo u učionici, no nema više nogometa, starih kruženja po školi, sjedenja i miješanje na hodnicima, a tada se osjećam loše i kao da sam u zatvoru.

Onima koji se ne pridržavaju mjera, želim poručiti da se paze i da će im se obiti o glavu kada dobiju koronu i vide koliko je to teška bolest! Moj susjed, koji sada živi u Pragu, imao je koronu. Nažalost, trpio je jake bolove(jaka bol u grlu, glavobolja), no dobro se oporavio.

Koliko će ova korona i sva ta zbrka trajati, ne zna se! Dolazi zima; prijeti gripa i prehlade... Zato, ako se osjećate loše, ostanite doma i ponašajte se odgovorno!

*Ana Milić, 7.b*